28 I. DE WAL OR AT 10. 



hospitumque copia, cum ducentesimum septuagesimum quintum ab Aca- 

 demia condita annum solennibus celebrare festis institueretis. Multa lubens 

 adderem de pompa splendide, opipare, eleganter oruata ac ducta, de 

 caetero apparatu magnifice instructo , de more et habitu saeculi mira dili- 

 gentia in lucem prolate, nisi probe cognovissem, ampla vobis sordere laudis 

 praeconia, publico contentis edicto, quod non praemii nomine vobis tradi 

 curavimus, sed probati consilii factique documentum. Festorum dierum 

 clamorem excepit feriarum dulcissima quies: quietem instaurata vestra 

 diligentia, praeceptoribus perquam grata. Pergite, precor, pergjte, studiis 

 ita incumbere , ut in amore nobis , qui ad vestra commoda vivimus , res- 

 pondere censeamini: vestram cuncti mirentur perseverantiam in vero, bono 

 ac pulcro persequendo: nos cuncti beatos praedicent, quos talis circumdat 

 discipulorum corona. Praemia quidem hodie victoribus in certamine literario 

 tradi nequeunt: at nova vobis erit et amplior certandi occasio, cum Regi 

 placuerit Academiis rem restituere probatissimam nummosque aureos suis 

 impensis cudi iusserit, quae palma sint vobis proponenda in honestissimo 

 stadio. Agite, luvenes, vos ad palaestram ipse vocat Augustissimus Prin- 

 ceps ! Ad victoriam contendite , quotquot patriam , Regeni , disciplinas 

 diligitis! Ita ob vestram virtutem iam exsultent parentum animi, et mox 

 universa superbiat patria! 



Hoc unum superest , ut Academiae fasces tibi tradam , clarissime Kist ! 

 Et lubenter tibi trado, quamquam gratus fateor, hoc magistratus officiurn 

 mihi neutiquam fuisse molestum. Nee tamen minus difficillimum munus 

 esse arbitror , intelligere se gerere personam civitatis , debereque eius digni- 

 tatem et decus sustinere , leges servare , iura describere , ea fidei suae com- 

 rnissa meminisse. Tibi vero haec omnia faciliora erunt, qui iam antea 

 munus idem feliciter gesseris. Salve, Rector, iterumque salve, iterum 

 Rector Magnifice ! Cuncta tibi bona , fausta , laeta apprecor : te duce floreat , 

 crescat, patriam illustret carissima nobis Academia Lugduno-Batava ! 



